section_heading: Povijest i razvoj
paragraph_text: Prva prvoligaška sezona Škotske lige je započela 1890. pod nazivom Scottish Football League uz sudjelovanje 10 momčadi, a zanimljivo je da je imala dva prvaka - Rangers iz Glasgowa i Dumbarton s obzirom na to da su imali jednak broj bodova te su odigrali majstoricu kojoj je rezultat bio 2:2. Broj momčadi zainteresiranih za igranje se stalno povećavao, te je uvedena i niža liga (Division Two), a prva liga je nosila naziv Scottish League Division One. S obzirom na to da su u 20-im i 30-im godinama 20. stoljeća i Division One i Division Two imale i po dvadeset momčadi u sezoni (Division One jedno vrijeme i 22), uvedena je i liga trećeg ranga za 1946/47. te je Division One postala Scottish League Division A). <br> 1955. je vraćen sustav s dvije lige te je ponovno najviša liga postala Scottish League Division One s 18 momčadi. 1977. postaje Scottish League Premier Division, te ima 10 ili 12 klubova po sezoni. <br> 1998. Scottish League Premier Division postaje Scottish Premier League, a klubovi postaju neovisni od Scottish Football League, koja otad upravlja nižim ligama u Škotskoj i to First Division - 2. rang, Third Division - 3. rang i Fourth Division - 4. rang. Razlog odvajanja klubova iz Premier League je bila želja klubova za većom zaradom i upravljanjem ligom, ali je i dalje zadržana povezanost s nižim rangom, sada First Division, oko ulaska i ispadanja iz lige. <br> 2013. godine se Scottish Premier League i Scottish Football League organizacijski ujedinjuju u Scottish Professional Football League, a najviši rang lige mijenja naziv u Scottish Premiership, a drugi rng lige postaje Scottish Championship.<ref> BBC Sport, SFL clubs vote in favour of merger with SPL, pristupljeno 3. svibnja 2014. <ref> BBC Sport, The new Scottish Professional Football League survives hitch, pristupljeno 3. svibnja 2014. <br> Cijela povijest prvoligaškog nogometa u Škotskoj se može svesti na dva kluba - glasgovske "Celtic" i "Rangers"i koji su osvojili sva izdanja Premier League'', te čak 103 od ukupno 121 održanih prvenstava (do 2018. godine). Godine 2012. je Rangers izbačen u Scottish Football League Third Division (IV. rang lige) zbog financijskih problema.